На основу члана 56.Статута Града Ниша ("Службени лист Града Ниша",број 88/08), члана 7. Oдлуке о буџету Града Ниша за 2015.годину ("Службени лист Града Ниша", број 102/14, 9/15 и 35/15) и члана 2. и 72. Пословника о раду Градског већа Града Ниша ("Службени лист Града Ниша",број 1/2013),

 Градско веће Града Ниша, на седници одржаној дана 12.08.2015. године, доноси

**З А К Љ У Ч А К**

 **I** Предлаже се Градоначелнику, да у име Града Ниша, да изјаву Комесаријату за избеглице и миграције Републике Србије о спремности Града Ниша да учествује сопственим средствима, у поступку доделе средстава намењених економском оснаживању породица избеглица на њиховој територији, кроз доходовне активности , на основу расписаног Јавног позива Комесаријата за избеглице и миграције Републике Србије од 06. августа 2015.године, јединицама локалне самоуправе у Републици Србији, за доделу средстава намењених економском оснаживању породица избеглица на њиховој територији кроз доходовне активности. У реализацији поменуте помоћи на територији Града Ниша, а коју ће финансирати Комесаријат за избеглице и миграције Републике Србије, локална самоуправа ће учествовати сопственим средствима у износу од **200.000** динара.

**II** Предлаже се Градоначелнику, да у име Града Ниша, да изјаву Комесаријату за избеглице и миграције Републике Србије о спремности Града Ниша да ангажује своје стручне службе у циљу успешне реализације помоћи на основу расписаног Јавног позива Комесаријата за избеглице и миграције Републике Србије од 06.августа 2015. године јединицама локалне самоуправе у Републици Србији, за доделу средстава намењених економском оснаживању породица избеглица на њиховој територији, кроз доходовне активности.

**III** Закључак доставити: Градоначелнику, Управи за финансије, изворне приходе локалне самоуправе и јавне набавке и Управи за дечију, социјалну и примарну здравствену заштиту.

Број: 1297-1/2015-03

У Нишу, 12.08.2015. године

**ГРАДСКО ВЕЋЕ ГРАДА НИША**

**ПРЕДСЕДНИК**

**Проф. др Зоран Перишић**

**О б р а з л о ж е њ е**

 На основу Члана 7. Закона о избеглицама („Службени гласник РС“бр. 18/92, 42/02, 45/02 и 30/10), Члана 4. Закона о буџету за 2015. годину („Службени гласник РС“ број 142/2014), Закључка о усвајању текста Амандмана број 1 на Финансијски споразум између Владе Републике Србије и Европске уније, коју представља Европска комисија у вези са Националним програмом за компоненту ИПА- помоћ у транзицији и изградњи институција за 2012. годину 05 Број: 48-6961/2014-01, у циљу подршке активностима предвиђених пројектом ''Подршка побољшању услова живота присилних миграната и затварање колективних центара'', компонента 3 – подршка локалним акционим плановима, Комесаријат за избеглице и миграције Републике Србије за доделу средстава намењених економском оснаживању породица избеглица на њиховој територији кроз доходовне активности. У Одлуци о буџету Града Ниша за 2015.годину („Службени лист Града Ниша“, број 102/14 , 9/15 и 35/15), предвиђена су средства на позицији 57, економска класификација 472 , за учешће Града у реализацији Јавних позива Комесаријата за избеглице и миграције Републике Србије.

 Обзиром да је реализацијом досадашњих сличних пројеката дошло до видљивих побољшања услова живота породица избеглица, а на основу исказаних потреба наведене популације, предлаже се Градоначелнику да да изјаве о спремности Града Ниша да учествује сопственим средствима у поступку доделе средстава намењених економском оснаживању породица избеглица кроз доходовне активности која живе на територији Града Ниша. Управа за дечију, социјалну и примарну здравствену заштиту ангажоваће запослене у циљу успешне реализације помоћи на основу расписаног Јавног позива Комесаријата за избеглице и миграције Републике Србије.

Начелник Управе за дечију, социјалну

 и примарну здравствену заштиту

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Мирјана Поповић